  Майя Бывальцева Удмуртилэн Кун Кенешысьтыз депутат Александр Мурашов экономика политикая, промышленностья но инвестициосъя ялан ужась ӧрилэн кивалтӥсез луиз. 28-тӥ южтолэзе сыӵе пумкылъян кутӥзы элькун парламентлэн сессияз. Со понна куразэс сётӥзы 56 депутатъёс, пумит — 13. Александр Мурашовез лушкем куара сётыса бырйизы. «Ӵапак ар талэсь азьвыл мон быръёнъёсын ворми но Удмурт Элькун Кун Кенешлэн депутатэз луи», — пусйиз трибуна сьӧрысен Александр Мурашов. Солэн верамезъя, али со инвестициосты кысконлы но солы умой луонлыкъёс кылдытонлы бадӟым саклык висъяны малпа. Тодэ вайытом, экономика политикая, промышленностья но инвестициосъя ӧри кивалтӥсьтэк кылиз Валерий Бузилов Россиысь Кун Думае депутатэ бырйиськем но соин валче ужоскетъёсызлэсь дырызлэсь вазь куштӥськемен сэрен. ВАТСАН Мурашов Александр Степанович Вордскиз 1956-тӥ арын 30-тӥ пӧсьтолэзе.  Йылпумъяз Ижкарысь механикая институтэз «электронно-вычислительные машины» ӧнеръя. 1974-1976 аръёсы – Совето Армиысь танк войскоосын служба нуиз 1976-1981 аръёсы – Ижкарысь механикая инстиутын дышетскиз 1981-1982 аръёсы – Лениградысь вылӥ ожгар дышетсокнние - Александр Фёдорович Можайский нимо ожгар инженерной краснознамёной институтэ пыриз, сое йылпумъяса, «лейтенант» ним басьтӥз 1982-1994 аръёсы – «Байконур» космодромын Россиысь Ожгар-инсьӧр кужымъёс служба нуиз 1994-1995 аръёсы – Россиысь Федерал Собранилэн Федераци Кенешысьтыз Калыккуспо кусыпъёсъя комитетлэн тӧроезлэн юрттӥсез 1996-тӥ арысен – «Байконур» огазеяськонлэн кивалтӥсез 2013-2014 аръёсы - Россиысь Федерал Собранилэн Федераци Кенешаз Удмуртилэсь ёзчилэн Александр Соловьёвлэн юрттӥсез Тегъёс: Политика Удмуртия КунКенеш интыужеюнматон  